[{"text_idx": "#000007", "text": "RhyngwladolYour countryGlobal eventsFunding and feesEnglish language requirementsEnglish language programmesFoundation and pre-master's programmesEuropean ExchangeStudy abroad in CardiffGraduate visa routeVisit usProspectusContact usCareer support for international students"}, {"text_idx": "#000009", "text": "o'n graddedigion mewn cyflogaeth a/neu\u2019n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio."}, {"text_idx": "#000014", "text": "Ymchwil rhyngwladolAdnabod ein poblMyfyrwyr rhyngwladol"}, {"text_idx": "#000015", "text": "Cwrdd a\u0302\u2019n harloeswyrCampws ArloeseddEin partneriaethauNewyddion"}, {"text_idx": "#000016", "text": "yn y gwaith uwchraddiomwyaf ar ein campws erscenhedlaeth"}, {"text_idx": "#000028", "text": "Roedd gennym biano yn y ty\u0302 pan oeddwn yn tyfu i fyny ac roeddwn i\u2019n blentyn bach aflonydd iawn. Roeddwn i\u2019n arfer bwrw\u2019r piano gymaint yn y ty\u0302, yn y pen draw ildiodd mam a dad a threfnu i mi gael gwersi piano. Roeddwn i tua chwech neu saith rwy\u2019n credu."}, {"text_idx": "#000029", "text": "Pan ymunais a\u0302\u2019r ysgol uwchradd, digwyddodd dau beth. Un oedd fy mod am ganolbwyntio ar rygbi (doedd cerddoriaeth ddim yn cw\u0302l iawn), a\u2019r llall oedd bu farw fy mrawd. Felly, bryd hynny, collais gysylltiad a\u0302 cherddoriaeth. Roeddwn i dal i chwarae ond er mwyn cyfleu emosiwn neu rywbeth roeddwn i\u2019n ei wneud i fwynhau yn bennaf."}, {"text_idx": "#000030", "text": "Drwy lwc, yn ystod fy astudiaethau Safon Uwch fe wnes i gwrdd ag athrawes ysbrydoledig, Lisa Shelmerdine Richards. Eisteddodd fi i lawr gan wneud i mi sylweddoli beth allwn i wneud gyda fy nhalent a dywedodd y gallwn i astudio hyn ymhellach yn y brifysgol. Graddiodd o Brifysgol Caerdydd ac roeddwn i am ddilyn ei hesiampl hi."}, {"text_idx": "#000031", "text": "Cyflwynais gais i Brifysgol Caerdydd gan y bydd yn newyddion enfawr cael mynd yno. Rwy\u2019n dod o Sir Benfro, ac mae\u2019r ddinas fawr yn apelio. Roedd llawer o fy ffrindiau yn ymgeisio ac aeth fy athrawon blaenorol i Gaerdydd. Dywedodd Lisa, fy athrawes biano, wrthyf fod ei hathro piano, Emyr Roberts, yn dysgu yng Nghaerdydd a dysgodd hi lawer ganddo. Yn y diwedd, fe oedd fy athro am yr holl bedair blynedd roeddwn i yng Nghaerdydd! Dysgodd gymaint i mi a chafodd ddylanwad enfawr ar fy natblygiad fel cerddor."}, {"text_idx": "#000032", "text": "Ar o\u0302l i mi astudio fy ngradd israddedig yng Nghaerdydd, es i i America a chael swydd fel cyfarwyddwr cerddorol, gan weithio ar wersyll haf theatr gerddorol. Roeddwn i\u2019n addysgu\u2019r plant hyn sut i ganu rhannau mewn sioeau cerdd, ac ar y pwynt hwnnw y penderfynais o ddifrif i ddilyn gyrfa mewn cerddoriaeth. Dyna bryd gwnes i gais am fy ngradd meistr."}, {"text_idx": "#000033", "text": "Un o\u2019r rhesymau astudiais gwrs o\u0302l-raddedig oedd yr ymdeimlad o fusnes anorffenedig. Roeddwn i\u2019n teimlo bod gen i fwy i\u2019w chynnig, fel y gallwn i gael fy ngwthio i\u2019r lefel nesaf. Roeddwn i eisiau gweithio mewn theatr gerddorol, ac roeddwn i am gynnal cyngerdd arddangos mawr a sefydlu cerddorfa fy hun."}, {"text_idx": "#000034", "text": "Roedd blwyddyn fy ngradd meistr yn anhygoel. Roedd y cwrs mor dda oherwydd os oeddech chi\u2019n greadigol, fel fi, gallech feddwl am syniadau a\u2019u gwireddu. Roeddwn i\u2019n teimlo fel fy mod i\u2019n gwneud fy hobi\u0308au ac yn cael credydau ar eu cyfer. Roedd yn gam perffaith i mi newid o fod yn fyfyriwr i fod yn gerddor proffesiynol."}, {"text_idx": "#000035", "text": "Uchafbwynt fy ngradd meistr oedd y cyngerdd a gynhaliais, o\u2019r enw City of Stars. Hon oedd un o nosweithiau gorau fy mywyd. Roedd cael y cyfle i gyflwyno rhywbeth hollol wahanol, ac iddo fod yn boblogaidd iawn, yn anhygoel. Roedd hi\u2019n noswaith arbennig."}, {"text_idx": "#000036", "text": "Gyrfa cerddor yw\u2019r peth mwyaf annisgwyl a chyffrous y gallwn fod wedi\u2019i ddychmygu. Rwy\u2019n gwneud un swydd dda, ac yna, drwy argymhellion gan bobl, mae hynny\u2019n arwain at swydd arall ac yn y blaen."}, {"text_idx": "#000037", "text": "Rwyf wedi gweithio llawer yn y theatr i blant. Gweithiais i Ysgol Roc a oedd yn debyg i\u2019r \u2018School of Rock\u2019 go iawn. Dychmygwch fi mewn car bach, llawn offerynnau, yn gyrru o gwmpas ysgolion yn union fel Jack Black. Byddwn i\u2019n addysgu\u2019r plant hyn sut i chwarae mewn bandiau roc ac roedd yn wych. Rwyf wrth fy modd yn gweithio gyda phlant, ac roedd y swydd yn caniata\u0301u i mi gael amser gyda\u2019r nos i wneud sioeau ac ymarferion ac yna gigio ar y penwythnosau. Cyn COVID-19, roedd yn ddiddiwedd, ond pan rydych yn gwneud rhywbeth chi\u2019n ei garu, dydych chi ddim yn meindio gwneud hynny drwy\u2019r amser."}, {"text_idx": "#000039", "text": "Yn ffodus, roeddwn i\u2019n sefydlog gan fod gen i lawer o ffynonellau incwm gwahanol. Llwyddodd yr Ysgol Roc i fy rhoi ar ffyrlo, ond roedd yn dawel iawn o hyd. Rhoddodd yr amser hwn gyfle i mi fod yn greadigol. Meddyliais, beth allwn i wneud yn y sefyllfa hon?"}, {"text_idx": "#000040", "text": "Ar y pryd, roeddwn i\u2019n gyfarwyddwr cerdd hefyd ar gyfer cwmni o\u2019r enw iCAN productions, cwmni i blant a sefydlwyd i berfformio sioe Rock of Ages. Gan ei bod hi\u2019n edrych fel bod honno am gael ei chanslo, penderfynais greu fideo rhithwir o\u2019r perfformiadau. Nid oes gen i lawer o sgiliau yn y maes hwnnw, ond roedd gen i syniad bras o\u2019r hyn roeddwn i am ei wneud. O\u2019r diwrnod hwnnw ymlaen rwyf wedi bod mor brysur. Newidiodd fy set o sgiliau\u2019n gyfan gwbl ar o\u0302l cyflwyno un fideo, ac roedd pobl eisiau gweithio gyda fi oherwydd roedden nhw\u2019n gweld beth roeddwn i\u2019n ei wneud ac roeddent am gymryd rhan. Dyna a arweiniodd at West End of Wales."}, {"text_idx": "#000041", "text": "Gwelodd fy ffrind a chyd-gyfarwyddwr, Laura Llewellyn-Jones, fy fideo a dywedodd ei bod yn ystyried creu cerddorfa o gerddorion llwyddiannus o Orllewin Cymru. Gofynnod a fyddwn i\u2019n rhan ohono a dywedais y byddaf!"}, {"text_idx": "#000042", "text": "Roeddem yn codi arian i elusen ond sylweddolom ni yn fuan mai\u2019r bobl yn ein cerddorfa oedd angen help. Mae pob un yn ddi-waith, nid ydynt ar ffyrlo, ac nid ydynt yn gymwys i gael grantiau. Mae eu bywoliaeth wedi cael ei chwalu\u2019n llwyr gan y pandemig. Felly, gwnaethom sefydlu cwmni buddiannau cymunedol, a\u2019r hyn rydym yn ceisio ei wneud nawr yw cynnig gwaith a\u0302 tha\u0302l i aelodau ein cerddorfa."}, {"text_idx": "#000043", "text": "Rydym hefyd yn ceisio cydnabod effaith COVID-19, nid yn unig ar gerddorion proffesiynol, ond cerddorion amatur neu ddisgyblion yn yr ysgol."}, {"text_idx": "#000044", "text": "Mae\u2019r pandemig hwn am gael effaith enfawr ar genedlaethau o gerddorion y dyfodol am flynyddoedd i ddod."}, {"text_idx": "#000048", "text": "Cwpwl o wythnosau yn o\u0302l, gwnes i gyflwyniad i fyfyrwyr MA cerddoriaeth Prifysgol Caerdydd. Dywedais wrthynt fod pethau y gellir eu gwneud o hyd a bod camau y gellir eu cymryd hyd yn oed yn ystod y cyfnod hwn. Y cyfan sydd angen i chi ei wneud yw addasu eich ffordd o feddwl yn ein diwydiant ychydig."}, {"text_idx": "#000049", "text": "Mae\u2019n eithaf donio oherwydd mae\u2019r gwaith rwy\u2019n ei wneud nawr, gyda\u2019r West End of Wales, yn dilyn y cyngerdd hwnnw a gynhaliais fel myfyriwr."}, {"text_idx": "#000052", "text": "Bywyd ar o\u0302l CaerdyddChevron right"}, {"text_idx": "#000054", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]